[II./13. A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, az információs jogokkal foglalkozó személy neve](https://mhaa.honvedseg.hu/wp-content/uploads/2022/07/II_13.pdf)

A közérdekű adatigénylésre vonatkozó szabályokat az információs önrendelkezési jogról és az információszabadságról szóló 2011. évi CXII. törvény (Infotv.), a megállapítható költségtérítés részleteit a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet tartalmazza – összhangban az Alaptörvény VI. cikk (3)-(4) bekezdésével, valamint 39. cikk (2) bekezdésével.

**A közérdekű adatok megismerésére irányuló igények intézésének rendje**

1. Az adatigénylés benyújtásának módja, az igényelt adatok köre:

Az információs önrendelkezési jogról és az információszabadságról szóló 2011. évi CXII. törvény értelmében **a közérdekű és a közérdekből nyilvános adatoknak** (a továbbiakban együtt: közérdekű adat) **megismerése iránt** **szóban, írásban vagy elektronikus úton bárki** **igényt nyújthat be.**

**Írásban:** MH Katonai Igazgatási és Központi Nyilvántartó Parancsnokság

1885 Budapest, Pf.: 25.

**Személyesen:**

MH Katonai Igazgatási és Központi Nyilvántartó Parancsnokság adatvédelmi tisztviselő

Az ügyfélszolgálaton munkaidőben, hétfőtől-csütörtökig 9:00-10:00, pénteken 9:00-10:00 között.
1134 Budapest, Dózsa György út 51.

Telefonszám: 06-1/236-5111/25-879 mellék

**Elektronikusan:** mh.kiknyp@hm.gov.hu

Az adatigénylő a kérelemben kizárólag a nevét és elérhetőségét (cím, e-mail cím) – amelyre a tájékoztatás megküldését kéri – köteles megadni.

Az MH KIKNYP, mint adatkezelő a személyazonosságot nem jogosult vizsgálni, továbbá nem kérhet nyilatkozatot az adatigénylés céljáról.

Az adatigénylő jogosult megjelölni a format, illetve módot, ahogyan a közérdekű adatot kívánja megkapni – figyelemmel az esetlegesen felmerülő költségekre. (301/2016. (IX. 30.) Korm. rendelet)

2. Eljárás nem egyértelmű adatigénylés esetén:

Ha az adatigénylés nem egyértelmű, az igénylőnek **az igény pontosítására szóló felhívásra** kerül sor.

3. Ügyintézési határidők:

Az MH KIKNYP az igénynek **a lehető legrövidebb időn belül, de legkésőbb** a beérkezéstől, illetőleg a szóban előterjesztett igény írásba foglalásától számított **15 napon belül tesz eleget [Infotv. 29. § (1) bekezdése].**

Az ügyintézési határidő meghosszabbítása:

**A fenti határidő** – ha az adatigénylés jelentős terjedelmű, illetve nagyszámú adatra vonatkozik, vagy az adatigénylés teljesítése a közfeladatot ellátó szerv alaptevékenységének ellátásához szükséges munkaerőforrás aránytalan mértékű igénybevételével jár – **egy alkalommal 15 nappal meghosszabbítható**, amelyről az adatigénylőt az igény beérkezését követő 15 napon belül tájékoztatni kell.

Az adatokat tartalmazó dokumentumról vagy dokumentumrészről az igénylő másolatot kaphat. Az MH KIKNYP az adatigénylés teljesítéséért – az azzal kapcsolatban felmerült költség mértékéig terjedően – költségtérítést állapíthat meg, amelynek összegéről az igénylőt a teljesítést megelőzően tájékoztatja. [Infotv. 29. § (3) bekezdése]

Az adatigénylő a tájékoztatás kézhezvételét követő 30 napon belül nyilatkozik arról, hogy az igénylését fenntartja-e. Ha az adatigénylő az igényét fenntartja, a költségtérítést az MH KIKNYP által meghatározott, legalább 15 napos határidőben köteles megfizetni. Ebben az esetben az adatigénylés telhesítésére akkor kerül sor, ha az adatigénylő a költségtérítést megfizette.

Ha az adatigénylés teljesítése az MH KIKNYP alaptevékenységének ellátásához szükséges munkaerőforrás aránytalan mértékű igénybevételével jár, vagy az a dokumentum vagy dokumentumrész, amelyről az igénylő másolatot igényelt, jelentős terjedelmű, illetve a költségtérítés mértéke meghaladja a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet 6. §-ában meghatározott összeget, az adatigénylés a költségtérítésnek az igénylő általi megfizetését követő 15 napon belül kerül teljesítésre.

Arról, hogy az adatigénylés teljesítése az MH KIKNYP alaptevékenységének ellátásához szükséges munkaerőforrás aránytalan mértékű igénybevételével jár, illetve a másolatként igényelt dokumentum vagy dokumentumrész jelentős terjedelmű, továbbá a költségtérítés mértékéről, valamint az adatigénylés teljesítésének a másolatkészítést nem igénylő lehetőségeiről az adatigénylőt az igény beérkezését követő 15 napon belül tájékoztatja az MH KIKNYP.

4. Az adatigénylés teljesítése, korlátozása és kizárása:

Az MH KIKNYP-t, mint közfeladatot ellátó szervet válaszadási kötelezettség terheli, azaz az adatigénylésben foglaltakat teljesíteni kell, vagy meg kell indokolni, hogy a kért adat miért nem adható ki.

Az adatigénylés teljesítésére az Infotv. 29. § (1) bekezdése alapján kerül sor.

Az igénylő által egy éven belül benyújtott azonos adatkörre vonatkozó kérés – amennyiben a kért adatokban változás nem állt be – elutasítható [Infotv. 29. § (1a) bekezdése].

Amennyiben az igénylő nem adja meg nevét (nem természetes személy igénylő esetében a megnevezését), valamint az elérhetőségét, úgy az MH KIKNYP, mint adatkezelő az adatigénylés teljesítésére nem köteles [Infotv. 29. § (1b) bekezdése].

Ha az igény előterjesztésekor, vagy az eljárás bármely későbbi szakaszában az állapítható meg, hogy az igényben szereplő adatokat, vagy azok egy részét már nem a közfeladatot ellátó szerv kezeli, az igény elutasítására vagy részbeni teljesítésére kerül sor. Abban az esetben, ha az illetékes szerv nem állapítható meg, az igénylőt erről a közfeladatot ellátó szerv értesíti.

Az igény teljesítésének megtagadásáról, annak indokaival, valamint az igénylőt az Infotv. alapján megillető jogorvoslati lehetőségekről való tájékoztatással együtt, az igény beérkezését követő 15 napon belül értesíteni kell. [Infotv. 30. § (3) bekezdése]

Nincs helye az adatigénylés másik szervhez történő  áttételére, ha nem az MH KIKNYP az igényelt adat tekintetében az adatkezelő.

Költségtérítés:

A 301/2016. (IX. 30.) Korm. rendelet alapján három fajta költségelem számítható fel:

* a felhasznált adathordozó,
* a kézbesítés.

Amennyiben az előzetesen felszámított költség meghaladja a tényleges költségeket, úgy a kettő különbözetét az igénylőnek vissza kell fizetni.

**A honvédelmi szervezetekhez benyújtott közérdekű adat iránti igény teljesítéséért megállapítható költségtérítés mértéke:**

|  |  |
| --- | --- |
| 1.     Papír alapon nyújtott másolat: |   |
| -       színes másolat (A/4-es oldal) | 130,- Ft / oldal |
| -       színes másolat (A/3-as oldal) | 260,- Ft / oldal |
| -       fekete-fehér másolat (A/4-es oldal) | 12,- Ft / oldal |
| -       fekete-fehér másolat (A/3-as oldal) | 24,- Ft / oldal |
| 2.     Optikai adathordozón nyújtott másolat: | 580,- Ft / adathordozó |
| 3.     Postai úton történő kézbesítés: |   |
| -       Magyarország területén belül: | a mindenkor érvényes hivatalos iratokra vonatkozó belföldi postai szolgáltatás díja |
| -       külföldre való kézbesítés:  | a mindenkor érvényes hivatalos iratokra vonatkozó külföldi postai szolgáltatás díja |
| 4.     A másolatkészítéshez szükséges eszközök rendelkezésére állásának átmeneti vagy tartós hiánya esetén: | az igényelt adatokat tartalmazó adathordozó költségeként a közvetlenül a másolatkészítés érdekében felmerült, ahhoz feltétlenül szükséges, bizonylattal igazolt költség vehető figyelembe. |

A költségtérítésnek a fenti táblázatban meghatározott mértéke tekintetében az Infotv. 29. § (3) bekezdése szerint költségtérítésként megállapítható

a) legalacsonyabb összeg mértéke 10 000 Ft,

b) legmagasabb összeg mértéke 190 000 Ft.

Jogorvoslat:

Az igénylő a közérdekű adat megismerésére vonatkozó igény elutasítása vagy a teljesítésre nyitva álló (illetve a meghosszabbított) határidő eredménytelen eltelte esetén, valamint – ha a költségtérítést nem fizette meg – a másolat készítéséért megállapított költségtérítés összegének felülvizsgálata érdekében keresettel élhet a Fővárosi Törvényszéken (1363 Budapest, Pf. 16 - 1055 Budapest, Markó utca 27.). Az adatigénylő a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., levelezési cím: 1363 Budapest, Pf. 9., telefon: +36 (1) 391-1400; e-mail: ugyfelszolgalat@naih.hu; honlap: www.naih.hu) bejelentéssel vizsgálatot kezdeményezhet arra hivatkozással, hogy személyes adatok kezelésével, illetve a közérdekű adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye áll fenn.

A pert az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül kell megindítani. Ha az igény elutasítása, nem teljesítése vagy a másolat készítéséért megállapított költségtérítés összege miatt az igénylő a Nemzeti Adatvédelmi és Információszabadság Hatóságnál bejelentést tesz, a pert a bejelentés érdemi vizsgálatának elutasításáról, a vizsgálat megszüntetéséről, vagy lezárásáról, továbbá az adatkezelő jogsérelem orvoslására, illetve annak közvetlen veszélye megszüntetésére történő felszólítása eredményéről szóló értesítés kézhezvételét követő harminc napon belül lehet megindítani. A perindításra rendelkezésre álló határidő elmulasztása esetén igazolásnak van helye.

Az adatigénylések intézésének rendjét a Magyar Honvédség Katonai Igazgatási és Központi Nyilvántartó Parancsnokság Adatvédelmi, Adatbiztonsági és Közérdekű adatok kezelésére vonatkozó Szabályzata tartalmazza, amely a GDPR rendelet, az Infotv. alapján – figyelemmel a 2/2019. (I. 24.) HM utasításban foglaltakra – került megszövegezésre.

**Az illetékes szervezeti egység neve, elérhetősége, az adatvédelmi tisztviselő neve**

**Az illetékes szervezeti egység:**

Megnevezése: MH Katonai Igazgatási és Központi Nyilvántartó Parancsnokság jogi szolgálat

Elérhetősége: 1134 Budapest, Dózsa György út 51.; kiknyp@hm.gov.hu

**Az adatvédelmi tisztviselő neve:** dr. Ézsiás Norbert Ernő hadnagy, jogász tiszt

Telefon: HM: 02 (2) 25-879
Email: adatvedelem.mh.kiknyp@mil.hu